असांजे पर लगे आरोपों की फाइल लीक  
विकिलीक्स के संस्थापक असांजे पर लगे रेप और यौन शोषण के आरोपों के बारे पुलिस की रिपोर्ट लीक हो गई है और इसे इंटरनेट पर देखा जा सकता है।
गोपनीय अमेरिकी दस्तावेजों को जारी करने वाली वेबसाइट विकिलीक्स के संस्थापक जूलियन असांजे पर लगे बलात्कार और यौन शोषण के आरोपों के बारे पुलिस की रिपोर्ट लीक हो गई है और इसे इंटरनेट पर भी देखा जा सकता है।  इस दस्तावेज में आरोप लगाने वाली दोनों महिलाओं के बयान, असांजे से पुलिस की पूछताछ और फटे हुए कॉन्डोम के फॉरेंसिक परीक्षण का ब्यौरा शामिल है।  शुक्रवार को जारी हुए इन दस्तावेजों को नवंबर में असांजे के स्टॉकहोम के वकील जोएर्न हुर्तिग ने उनके ब्रिटिश वकील जेनिफर रॉबिन्सन को भेजा था। हालांकि इसके मुख्य पन्ने पर दर्ज सिर्फ जूलियन असांजे के लिए इसे कानूनी रूप से विशेषाधिकृत दस्तावेज बताता है, लेकिन 97 पन्नों के फैक्स के एक लिंक को इसी हफ्ते इंटरनेट पर जारी कर दिया गया है।  गौरतलब है कि इन आरोपों को अपने खिलाफ हो रही साजिश का हिस्सा बताने वाले असांजे अभी जमानत पर लंदन में हैं। इन आरोपों पर उनसे पूछताछ के लिए उनके स्वीडन प्र्त्यर्पण के लिए लंदन की एक अदालत में 7-8 फरवरी को सुनवाई होने वाली है।